नई दिल्ली: राज्यसभा में आज जदयू के एक सदस्य ने स्वतंत्रता सेनानी और ‘संपूर्ण क्रांति’ के प्रणेता जयप्रकाश नारायण के गांव सिताब दियारा तक जाने वाली एकमात्र सड़क को दुरूस्त करने की मांग उठाई. शून्यकाल के दौरान जदयू के हरिवंश ने कहा कि जेपी का गांव सिताब दियारा देश के बड़े गांवों में से एक है. कुल 27 टोलों वाला यह गांव उत्तर प्रदेश और बिहार की सीमा पर है. इसे जयप्रकाश नगर भी कहा जाता है.